Mario
Mario (マリオ, "Mario", tunnetaan myös nimellä Super Mario) on Shigeru Miyamoton luoma pelihahmo ja Nintendon virallinen maskotti. Mario esiintyi ensimmäisen kerran vuonna 1981 "Donkey Kong" -pelissä. Vuonna 1985 Mario esiintyi Nintendon NES-konsolilla julkaistussa nimikkopelissään "Super Mario Bros", jota on myyty yli 40 miljoonaa kappaletta, ollen yksi kaikkien aikojen myydyimmistä videopeleistä. Mario-hahmo on esiintynyt yli 200 pelissä. Mario on putkimies, mutta peleissä hän yleensä pelastaa prinsessa Peachia, jonka Bowser on kaapannut linnaansa.
Luettelo Mario-pelisarjan hahmoista
Boo on "Mario"-pelisarjassa esiintyvä kummitus, jonka ensiesiintyminen tuli "Super Mario Bros. 3":ssa. Boot liikkuvat siten, että kun Mario kääntää selkänsä, ne liikkuvat Marioa kohti. Kun Mario taas katsoo Boota, se taas pysähtyy. Peleissä "Super Mario 64 DS", "Super Mario 64" ja "New Super Mario Bros" Boot nauravat, kun Mario kääntää selkänsä. Näitä kummituksia esiintyy myös peleissä "Mario Kart DS", "Super Mario World", "Mario vs. Donkey Kong" ja "Super Mario Sunshine". "Super Mario 64":ssä ja "Super Mario 64 DS":ssä Boita voi tuhota lyömällä. Näissä peleissä saa niiden tasolla (Big Boo's Haunt) Big Boon esille, kun tuhoaa tietyn määrän Boita. "Super Mario Galaxyssa" ja "Super Mario Galaxy 2":ssa Mario voi muuttua Boo Marioksi.